
НАЦИОНАЛЕН ВОЕНЕН УНИВЕРСИТЕТ „ВАСИЛ ЛЕВСКИ”


5000 гр. Велико Търново, бул. „България” №76

телефон: (062)618822; факс:(062)618899; e-mail: nvu@nvu.bg

ДЛЪЖНОСТНА ХАРАКТЕРИСТИКА
за длъжността: експерт в секция „Еразъм + офис” 

         код по НКПД 2422 6056
I. ОСНОВНИ ЗАДЪЛЖЕНИЯ НА ДЛЪЖНОСТТА:
1. Подпомага цялостната дейност на секция „Еразъм офис” и докладва своевременно за всички свои действия на ръководителя на звено „Еразъм + офис“, заместник-началника по учебната и научната част и началника на Университета;
2. Участва в предложените от Националната агенция „Еразъм+“ към Центъра за развитие на човешките ресурси обучения, конференции, информационни дни, борси и др.;

3. Следи за промени в администрирането и финансирането на програмата и предлага съответни промени в администрирането и процедурите в НВУ „Васил Левски“;
4. Участва в планирането и осъществяването на изходяща и входяща мобилност, като:

· Организира приема и координира обучението на чуждестранни граждани, персонал в НВУ „Васил Левски“;

· Отговаря за изготвянето и съхраняването на формулярите и документите за осъществяване на изходяща мобилност на чуждестранен персонал;
· Комплектува и съхранява личните досиета и документите на чуждестранен персонал при входяща мобилност, като отразява всички текущи данни и промени;

· Разпределя и контролира ползването на учебната база на Университета от чуждестранен персонал;
· Отговаря изготвянето и регистрирането на свидетелства за квалификация и други документи удостоверяващи преминато обучение в НВУ „Васил Левски“ от чуждестранен персонал;
· Изготвя и изпраща съобщения до преподаватели и обучаеми, отнасящи се до учебния процес с чужди граждани;
5. Участва в редовни срещи с факултетните и катедрените координатори на програмата, за обсъждане на текущото състояние на изпълнение на програмата;
6. Да работи със зачислената му ЕИТ в мрежа, с офис пакети и електронни таблици и да я поддържа в добро техническо и експлоатационно състояние; 
7. Следи за изпълнение на показателите по програмата, като подпомага изготвянето на отчети за изпълнението й, и попълването на  необходимите данни в платформата на програмата „Еразъм+“;
8. Участва в разработването и актуализирането на Ръководство на програма „Еразъм+“ и процедури за кандидатстване и провеждане на мобилност на персонал;
9. Следи информацията в сайта на „Европейската инициатива за обмен на млади офицери, вдъхновена от Еразъм+“ (www.emilyo.eu) и съгласувано с координатора по „Военния Еразъм“ предлага на личния състав възможности за участие в краткосрочни обучения, работни срещи и др. събития;
10.  Предлага изработката на рекламни материали за програмата „Еразъм+“;

11.  Изготвя заявки за необходимите материали за дейността на офиса, съгласно процедурите в НВУ „Васил Левски“;
12.  Следи за правилното завеждане и отчитане на материалните средства и рекламните материали по програмата;
II. ИЗИСКВАНИЯ ЗА ПОЗНАВАНЕ НА ОСНОВНИ НОРМАТИВНИ АКТОВЕ 
Да познава и спазва в дейността си: 

В пълен обем: Закона за висшето образование, Закона за защита на класифицираната информация и Правилника за неговото прилагане, Закона за защита на личните данни, Ръководство за програма „Еразъм +“, Правилника за устройството и дейността на Националния военен университет „Васил Левски”, Правилника за вътрешния трудов ред в НВУ „Васил Левски”, Процедурите по администриране на мобилности в Национален военен университет „Васил Левски”
В касаещ обем: Закон за отбраната и въоръжените сили на Република България, Правилник за прилагане на ЗОВСРБ, Закон за развитие на академичния състав, Правилник за прилагане на ЗРАС, Устав за войсковата служба на въоръжените сили на Република България, Правилниците на Националния военен университет, Колективния трудов договор в МО, Европейска квалификационна рамка, Общата политика за сигурност и отбрана на ЕС.
III.  ОРГАНИЗАЦИОННИ ВРЪЗКИ И ВЗАИМООТНОШЕНИЯ

Длъжността е в секция „Еразъм офис“ по спомагателното длъжностно разписание на университета, пряко е подчинена на ръководителя на звено „Еразъм +офис“, заместник началника по учебната и научната част и началника на НВУ „Васил Левски”. 
При изпълнение на задълженията си осъществява организационни връзки и взаимоотношения с целия личен състав на Университета, с всички служители от отдел „Учебна и научна дейност“, с началниците на отдели и отделения, и други служители на експертни длъжности в университета. Поддържа постоянни контакти и обменя информация с назначените факултетни и катедрени координатори по програмата „Еразъм+“. 
IV.  ИЗИСКВАНИЯ ЗА ЗАЕМАНЕ НА ДЛЪЖНОСТТА

1. Образователни и квалификационни изисквания:
· oбразование: висше, образователно-квалификационна степен „Бакалавър”;
· квалификация от области на висшето образование: 2. Хуманитарни науки и 3. Социални, стопански и правни науки.
· допълнителна квалификация: Компютърна грамотност; Владеене на английски език на ниво не по-ниско от В1.
· допълнителни умения: Организираност, комуникативност, инициативност, самостоятелност, умения за работа в екип и умения за вземане на решения.

2. Професионален опит на сходна длъжност -  административно осигуряване на дейности по програма „Еразъм +“ не по-малко от 1 (една) година.
3. Отговорност при осъществяване на трудовия процес:
· за стриктно спазване на работното време и трудовата дисциплина;

· за точното и достоверно изпълнение на възложените задачи; 

· за безопасна работа с поверената му техника;
· за изготвяните документи;
· за опазването на некласифицирана информация и защита на поверените му лични данни;
· за защитата на документите от нерегламентиран достъп, съгласно ЗЗКИ и ППЗЗКИ за опазването на лични данни и друга информация от личен характер, както и тайната на кореспонденцията.

4. Отговорност за средствата и предметите на труда:

· материална отговорност във връзка с опазването на повереното му имущество;

· дисциплинарна и имуществена съгласно текстовете от Кодекса на труда. 
V. ИЗИСКВАНИЯ, КОИТО ДЛЪЖНОСТТА И/ИЛИ РАБОТНОТО МЯСТО ПРЕДЯВЯВАТ КЪМ ЦИВИЛНИЯ СЛУЖИТЕЛ
1. Длъжността се заема по спомагателно разписание на длъжностите на НВУ „Васил Левски”.

